Meda menua urung nya tak petang tegayam,alu didinga kebab burung garuda naka pengingar nya nyentuk munyi burung garuda naka penyarihnya diak Jeniah alu ngasuh bala pengayau tama lubang digaga sida ia suba,Jeniah alu tama ke lubang alu sida bepun nyumpit alu ngacuk burung garuda nya lebuh burung garuda nya ngerimbas tanah lebuh terebai laban ka nangkap anak mensia.Diak Jeniah pen bakanya,ni penemu ditemu alu dibantai magang tang enya meh tak enda ngasi endar laban burung garuda nya bisi bulu ninggang ia.Meda bakanya diak Jeniah nyeru Bunsu Nabau datai nulung tak berenyang tanah laban kerantar nabau ari atas bukit.Kenu jerita tuai Bunsu Nabau tu pen kering,dua iku burung garuda ka alah mimit dak tang nya meh laban Bunsu Nabau pandak seput enti lama lama ba udara ngujung Jeniah nyeru mangkong tawak ngasuh Bunsu Gerasi Langit datai nulung,dinga panjung Bunsu Gerasi Langit kekalau panjung madah diri nurun nulung tudah Jeniah datai ba dunya ia alu nyekak burung garuda dua iku nya ngena jari ngjung burung garuda enyau nyabak deduie minta kasih anang munuh saduai ia melaki bini.Diak Jeniah alu mansang ngampir damping agi alu ka munuh burung garuda ti ulih ditangkap Bunsu Gerasi Langit.Jeniah alu ka munuh burung garuda nya tang burung garuda minta kasih gai Jeniah tang laban maioh mensia udah mati dilaban saduai ia diak Jeniah ka ngerar rekung saduai sampai mati tang enya meh laban burung garuda ti nemu bejako madah ia ka ngelua tulang mensia dipakai nya alu ia minta ampun ba mua maioh,alu ia ka nyadi ulun Jeniah enti Jeniah ka berulun ka saduai ia.Meda bakanya diak Jeniah nanya pengayau dayak kabukai sereta orang ke ngempu menua nya,bakani sida enggau burung garuda nya diak maioh madah ka munuh burung nya.Diak Jeniah ngajar sida ia,anang munuh burung garuda nya,sida tau ngulun burung garuda nya ngaga pengawa utai ke berat ba menua nya.Nyadi Jeniah bebagi burung garuda,ia ke lelaki dempu Jeniah alu ke indu dempu sida kabukai.
Pengudah udah bebagi diak bala sida kabukai ngasuh ngelua ke bangkai sida semenua tadi.Nama agi deh tak lua burung garuda nya tadi ngujung berdunjung tulang mensia alu disapu disepu disampi burung garuda ngasuh sida ia empikap tanah ba genap tulang mensia nya tadi.Peda bisi nujuh minit diak tulang mensia nya nyadi bisi isik alu sida ia udah nyadi mensia tang berantu ngujung sida ia nitih jako Jeniah.Pemaioh tubuh sida ia bisi bepuluh ribu iku ngujung sida dibai Jeniah ngayau agai menua Raja Bugal ti ngempu menua tasik.Nyadi sida ia begaga ke kapal naka pemesai bisi sepuluh itik.Pemaioh mensia idup ari tanah nya tadi nyembah Jeniah alu madah taat setia agai Jeniah siku aja.Mina Jeniah aja ulih ngarah sida ia laban Jeniah nemu kunci munuh sida ari burung garuda tadi.Keno ko jerita tuai Jeniah tu meh Raja Iban ti dikumbai Tuai Menua Mensia laban bepuluh ribu iku mensia ari tanah tunduk gai ia.Mensia di idup burung garuda tu agi idup tang nadai siku ulih ngangkat ke sida ia ke udah tinduk dasuh Jeniah sebedau Jeniah mati nangga ari ngejang pegi ditaban ari dibai pulai petara pulai.Udah sida ngaga kapal diak Jeniah ngemai sida ia belayar pengudah semua barang pemakai udah disedia maioh sereta kapal ditambah baru nyadi dua belas kapal ti besai amai.Pengudah udah nyikap diri magang bala alu Jeniah nepan ba peguk burung garuda ke laki alu semoa bala katuai kayau genap bansa dayak nepan burung garuda nya alu burung garuda dua iku ngirit pejalai kapal sida tadi nuju menua Raja Bugal pengempu menua Tasik.Belayar sida ia keno ensera diak bisi nujuh ari nujuh malam baru terengkah ba menua Raja Bugal.Dinga kesiap menua nya petang tegayam laban burung garuda mampul mua ari ngalih ke pagi nya.Dinga gong dipalu ba genap pelusuk menua nya.Pemaioh bansa dayak cukup maioh nyerang menua nya.To meh kayau ti besai ti enda kala kitai peda ba ensera kitai munya.Ila ku nampung baru madi laban aku jarang online kediato laban bisi penanggur ka di adu aku.
Sayau agai bansa aku laban aku lebih sayau agai genap bansa dayak.
bjn_Latn bjn_Latn ind_Latn